Source: http://neznamyvlastnik.eu/foot-menu/vseobecne-podmienky-a-osobne-udaje/
Timestamp: 2019-04-20 20:44:16+00:00
Document Index: 8761916

Matched Legal Cases: ['§ 11', '§ 15', '§ 10', '§ 29', '§ 28', '§ 28', '§ 28']

Všeobecné podmienky a ochrana osobných údajov | NEZNAMYVLASTNIK.EU
Čl. I Ochrana osobných údajov
1.	Užívateľ, ktorý je fyzickou osobou, vyplnením kontaktného formulára na našich stránkach vyhlasuje, že ním poskytnuté osobné údaje v rozsahu meno, priezvisko, e-mailová adresa, telefónne číslo, prípadne adresa bydliska sú presné a pravdivé a dáva svoj súhlas v zmysle § 11 zákona č. 122/2013 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“) so zhromažďovaním, uchovávaním a spracúvaním osobných údajov spoločnosťou GABRIK s.r.o., so sídlom Jilemnického 14, 040 01 Košice (ďalej aj ako „Poskytovateľ“) a ich použitím na fakturačné účely, odpovedanie na dopyt, kontaktovanie a ďalšie úkony spojené s objednanou a poskytovanou službou. Užívateľ nesie plnú zodpovednosť za škody spôsobené nesprávnosťou alebo neaktuálnosťou poskytnutých osobných údajov.
2.	Užívateľ udeľuje Poskytovateľovi súhlas podľa predchádzajúceho bodu dobrovoľne, na dobu do jeho odvolania, maximálne však na 5 rokov. Užívateľ má právo udelený súhlas kedykoľvek písomne odvolať. Odvolanie súhlasu je účinné dňom jeho doručenia Poskytovateľovi.
3.	Poskytovateľ sa zaväzuje nevyužívať a neposkytovať osobné údaje mimo rozsah nutný na prevádzkovanie objednanej/neskôr dohodnutej služby a zabezpečenie jej vybavenia. Osobné údaje nie sú poskytované žiadnym tretím osobám. Osobné údaje budú zhromažďované a spracúvané na hardwarovom zariadení Poskytovateľa nachádzajúceho sa na území Slovenskej republiky a v žiadnom prípade nebudú uložené mimo územia Slovenskej republiky.
4.	Všetky osobné údaje sú chránené v zmysle platných právnych predpisov, najmä Zákona o ochrane osobných údajov.
5.	Poskytovateľ sa zaväzuje vykonať všetky kroky k najvyššiemu zabezpečeniu osobných údajov Užívateľa a bude ich chrániť pred stratou, poškodením alebo zničením.
6.	Poskytovateľ v súlade s § 15 ods. 1 Zákona o ochrane osobných údajov oznamuje užívateľovi ako dotknutej osobe nasledovné informácie:
Identifikačné údaje Poskytovateľa: GABRIK s.r.o., Jilemnického 14, 040 01 Košice IČO 51 442 850, zapísaná v Obchodnom registri Okresného súdu Košice I, oddiel: Sro, vložka č. 43334/V;
Účel spracúvania osobných údajov je uvedený v bode 1. tohto článku.
Zoznam osobných údajov je uvedený v bode 1. tohto článku.
Užívateľ ako dotknutá osoba je oprávnená požadovať preukázanie totožnosti oprávnenej osoby (za Poskytovateľa), ktorá získava osobné údaje, alebo preukázanie príslušnosti oprávnenej osoby (za Poskytovateľa) hodnoverným dokladom k tomu subjektu, v mene ktorého koná; oprávnená osoba (Poskytovateľ) je povinná takejto žiadosti dotknutej osoby bez zbytočného odkladu vyhovieť.
Poučenie o dobrovoľnosti: Poskytovateľ týmto poskytuje užívateľovi poučenie, že osobné údaje sa poskytujú dobrovoľne na základe súhlasu užívateľa ako dotknutej osoby. Čas platnosti súhlasu je na dobu do odvolania súhlasu so spracovaním osobných údajov, maximálne však na dobu 5 rokov.
7.	Poučenie o právach dotknutej osoby – užívateľa:
7.1.	Dotknutá osoba má právo na základe písomnej žiadosti od Poskytovateľa vyžadovať:
7.2.	Právo dotknutej osoby podľa odseku 7.1. písm. e) a f) možno obmedziť, len ak takéto obmedzenie vyplýva z osobitného zákona alebo jeho uplatnením by bola porušená ochrana dotknutej osoby, alebo by boli porušené práva a slobody iných osôb.
7.3.	Dotknutá osoba na základe písomnej žiadosti má právo u Poskytovateľa namietať voči
Dotknutá osoba na základe písomnej žiadosti alebo osobne, ak vec neznesie odklad, má právo u Poskytovateľa kedykoľvek namietať voči spracúvaniu osobných údajov v prípadoch podľa § 10 ods. 3 písm. a), e), f) alebo g) Zákona o ochrane osobných údajov vyslovením oprávnených dôvodov alebo predložením dôkazov o neoprávnenom zasahovaní do jej práv a právom chránených záujmov, ktoré sú alebo môžu byť v konkrétnom prípade takýmto spracúvaním osobných údajov poškodené; ak tomu nebránia zákonné dôvody a preukáže sa, že námietka dotknutej osoby je oprávnená, Poskytovateľ je povinný osobné údaje, ktorých spracúvanie dotknutá osoba namietala, bez zbytočného odkladu blokovať a zlikvidovať ihneď, ako to okolnosti dovolia.
7.4.	Dotknutá osoba na základe písomnej žiadosti alebo osobne, ak vec neznesie odklad, ďalej má právo u Poskytovateľa kedykoľvek namietať a nepodrobiť sa rozhodnutiu Poskytovateľa, ktoré by malo pre ňu právne účinky alebo významný dosah, ak sa také rozhodnutie vydá výlučne na základe úkonov automatizovaného spracúvania jej osobných údajov. Dotknutá osoba má právo žiadať Poskytovateľa o preskúmanie vydaného rozhodnutia metódou odlišnou od automatizovanej formy spracúvania, pričom Poskytovateľ je povinný žiadosti dotknutej osoby vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba; o spôsobe preskúmania a výsledku zistenia Poskytovateľ informuje dotknutú osobu v lehote podľa § 29 ods. 3 Zákona. Dotknutá osoba nemá toto právo iba v prípade, ak to ustanovuje osobitný zákon, v ktorom sú upravené opatrenia na zabezpečenie oprávnených záujmov dotknutej osoby, alebo ak v rámci predzmluvných vzťahov alebo počas existencie zmluvných vzťahov Poskytovateľ vydal rozhodnutie, ktorým vyhovel požiadavke dotknutej osoby, alebo ak Poskytovateľ na základe zmluvy prijal iné primerané opatrenia na zabezpečenie oprávnených záujmov dotknutej osoby.
7.5.	Ak dotknutá osoba uplatní svoje právo
7.6.	Dotknutá osoba pri podozrení, že jej osobné údaje sa neoprávnene spracúvajú, môže podať Úradu na ochranu osobných údajov Slovenskej republiky návrh na začatie konania o ochrane osobných údajov.
7.7.	Ak dotknutá osoba nemá spôsobilosť na právne úkony v plnom rozsahu, jej práva môže uplatniť zákonný zástupca.
7.8.	Ak dotknutá osoba nežije, jej práva, ktoré mala podľa tohto zákona, môže uplatniť blízka osoba.
8.	Poskytnutie informácií dotknutej osobe
Žiadosť dotknutej osoby podľa § 28 ods. 1 písm. a) až c), e) až h) a ods. 3 až 5 Zákona o ochrane osobných údajov vybaví Poskytovateľ bezplatne.
Žiadosť dotknutej osoby podľa § 28 ods. 1 písm. d) Zákona o ochrane osobných údajov vybaví Poskytovateľ bezplatne okrem úhrady vo výške, ktorá nemôže prekročiť výšku účelne vynaložených vecných nákladov spojených so zhotovením kópií, so zadovážením technických nosičov a s odoslaním informácie dotknutej osobe, ak osobitný zákon neustanovuje inak.
Poskytovateľ je povinný písomne vybaviť žiadosť dotknutej osoby podľa odsekov 1 a 2 najneskôr do 30 dní odo dňa doručenia žiadosti.
9.	Oznámenie o obmedzení práv dotknutej osoby Obmedzenie práv dotknutej osoby podľa § 28 ods. 2 Zákona o ochrane osobných údajov Poskytovateľ bez zbytočného odkladu písomne oznámi dotknutej osobe a Úradu na ochranu osobných údajov.